LidanRubinov/Halacha-QA huggingface dataset:
שאלה: מחשבות על העבר: כבוד הרב רציתי לשאול כיצד להתמודד עם המחשבות על העבר. שיניתי את דרכי וכל המעשים, הקשרים עם האנשים הלא נכונים, הדיבור וההתנהגות בעבר לא מפסיקים לחזור אליי במחשבות וזה גורם לי לדיכאון, עצבות וייאוש מלהמשיך הלאה. בנוסף הייתי עם מישהו שסוף סוף היה אחד שאני באמת רוצה. שנינו דתיים, שמרנו נגיעה, זה היה נראה כ"כ אמיתי ונכון וזה נגמר וגם המחשבות עליו לא מרפות. מה צריך לעשות כדי להמשיך הלאה?? על כל העבודה שלכם באתר.
תשובה: נראה שסדר הדברים הפוך: את מצטערת מאוד על הקשר שנפסק, את נמצאת כרגע בתקופה קשה ועצובה. מתוך המציאות האפורה הזאת, פתאום כל החיים, כל עברך, נראה לך עצוב ומייאש. הפתרון הוא קל אבל לא פשוט, זהו הפתרון האמיתי והנכון לאנשים צעירים - להסתכל קדימה! (ולא להסתכל אחורה). כל החיים עוד לפניך, יש לך עוד שנים רבות לנסות ולהצליח בדברים שחשובים לך. אם את נזכרת בעבר, אל תתני לעבר להשתלט עליך, תאמרי לעצמך:  נכון כך הייתי, אבל אני שוב לא כזאת. יש לך  קבלות  על היכולת שלך לקחת את עצמך קדימה. את ידעת לעשות שינויים גדולים לטובה. לכן עבורך המבט אחורה הוא מקור לכוח ועוצמה. העבר שלך הוא בסיס לחיזוק הבטחון שלך ביכולת לעצב את עתידך לפי אמונתך. בהצלחה!
שאלה: כללי: אתמול, בשבת בצהרים ישנתי שנת צהרים כשהתעוררתי אבי סיפר לי כי מהלך הזמן שישנתי נכנסו 2 יונים לדרך הוויטרנה בבית וחגו מעל ראשי. רציתי לדעת מה משמעות הדבר?
תשובה: חסר משמעות.
שאלה: חוג שחייה מעורב לילדים: רציתי לשאול מה דינו של חוג שחייה מעורב לילדים בגילאי 6-10,האם יש הבדל בגילאים? אפשר לעשות קבוצות נפרדות בתוך קאנטרי מעורב או שאין הבדל?
תשובה: יש להימנע מלשלוח את הילדים לשחייה מעורבת מהשלב בו הם מבחינים במשמעות ההבדלים בין בנים לבנות, ומרגישים בושה בחשיפה ללא בגדים. הגיל בו מגיע שלב זה משתנה מילד לילד, אך בדרך כלל ניתן להקל עד גיל 6-7, ובכל מקרה לא אחרי גיל 9. באשר לקבוצה נפרדת בקאנטרי מעורב - הדבר תלוי במציאות בשטח. אם מצויים בנים ובנות רבים בכל הסביבה יש לנהוג כדלעיל. אם מדובר במצב בו מתקיים חוג השחייה הנפרד, כאשר במקביל יש בנות פה ושם, אפשר כשמדובר בילדים להקל יותר. בקבלת ההחלטה יש לזכור ששחייה מעורבת מרגילה את הילד לשהייה במקום מעורב בלתי צנוע ולראיית מראות לא צנועים, ועיקר החינוך בגיל ילדות נועד להקנות הרגלים נכונים על-פי התורה. רונן לוביץ (התשובה ניתנה מהרב רונן לוביץ ) רבני ורבניות בית הלל עונים לשו"ת גם בפייסבוק -
שאלה: חלום ומציאות: לפני חודשיים חלמתי חלום שמלא מלא פרפרים בצבעי תכלת ולבן רודפים אחריי ואני אחר כך תופסת אותם ברשת. בדרך כלל אני לא מתייחסת לחולומות ובכלל אני כמעט ולא חולמת זה נדיר מאוד. גם לא הייתי מייחסת לזה חשיבות פשוט כבר חודש וחצי כל יום אני רואה פרפר לבן במציאות גם בערב שבת שאני הולכת לבית כנסת שאני חוזרת אני רואה אותו חוזר איתי אני רואה אותו לפעמים גם פעמים ביום וזה קצת מתחיל להלחיץ אותי. אשמח לשמוע את דעתו של הרב בעיניין רבה : וחג שמח
תשובה: את מתארת תופעה מוכרת, כאשר משהו מטריד או מדאיג אותנו, אנחנו מאוד מודעים אליו ומתוך כך נדמה שלנו שהוא פתאום מאוד בולט בעולמנו. למשל כאשר מישהי מתחתנת היא מתרגשת מכל נושא של חתונה שמתרחש סביבה ונדמה לה שכולם עסוקים בחתונות. או אם יש קושי כלכלי במשפחה, הופכים להיות מאוד מודעים לנושא הפרנסה וכל דיבור על כלכלה מקבל תשומת לב גבוהה כך נדמה שכולם מוטרדים מפרנסתם. כל אחד מאתנו רואה מפעם לפעם פרפר (אפילו יותר מפעם אחת ביום) - יש סביבנו הרבה פרפרים ביום ובלילה, אבל בשגרת החיים אף אחד לא חושב על כך ולא זוכר זאת. בגלל החלום שלך את מתרגשת מפרפרים - שמה לב וזוכרת אותם. אחרי הכל: כדי להפחית את הלחץ, את יכולה לומר בבית כנסת, בזמן ברכת כהנים, נוסח של תפילה "ריבונו של עולם." להטבת חלום - תמצאי אותה בסידורים.
שאלה: איסור חשמל בשבת: לכבוד הרב דשא! ברצוני לדעת את מקור איסור חשמל בשבת. אני רוצה לדעת מאיפה מגיע איסור חשמל בתורה ואיפה הוא מופיע בגמרא במשנה ובראשונים. ב עמית.
תשובה: יש באנציקלופיה התלמודית בערך חשמל, אריכות גדולה בעניין זה. העתקתי לך כמה מילים מהאתר של מכון צומת שמתמצתים במילים קצרות (יחסית) את העניין. מדוע אסור להשתמש בחשמל בשבת? האם לחיצה על מתג חשמלי המפעיל נורה, מאוורר או מכשיר אלקטרוני (טלפון נייד) היא איסור מדאורייתא או רק מדרבנן? ומהו? במאה שנות קיומו של החשמל הנושא נידון בספרות הפוסקים  לאורך ולרוחב. הרב יחיאל מיכל עפשטיין, רבה של העיירה נובהרדוק ומחבר   ערוך השולחן   מעיד (תרס  ג, 1903) כי   מלאכת העלעקטרי אינה מצויה ברובי הערים שלנו. כיום לא תתואר פעולה טכנית ללא חשמל, ולאו דווקא לתאורה. בקשר לחשמל בשבת קיימת הבחנה מובהקת בין מכשירים המוגדרים  אש, שיש בהם, לדעת רוב הפוסקים, איסור דאורייתא של  הבערה  ו כיבוי  (אם כי כיבוי לעולם הוא דרבנן, מכח הגדרתו כ"מלאכה שאינה צריכה לגופה"), לבין מכשירים ללא  אש, שהם מרבית מכשירי החשמל והאלקטרוניקה כיום.  אש חשמלית  קיימת רק אם יש תיל מלובן, כמו בנורת תאורה רגילה (נורת ליבון) או בגופי חימום חשמליים (גם אם החוט המלובן נסתר בתוך מעטפת). הסכמת פוסקי דורנו היא כי הפעלה כזו אסורה מן התורה, כהבערת  גחלת של מתכת. מכל מקום, שאר המכשירים שאינם בגדר הבערה וכיבוי, מהו איסורם בשבת? ה"חזון איש   (שבת סימן נ אות ט)) חידש שכל הפעלה חשמלית אסורה משום   בונה או מכה בפטיש,   כיון שמעמידו על תכונתו לזרום את זרם החשמל בתמידות. בעיניו הכנסת זרם חשמלי למכשיר כבוי  בונה  אותו ומוציאה את המכשיר "ממוות לחיים". רבים מחכמי דורו נחלקו עליו והם מגדירים את ההפעלה כ שימוש  ולא כ יצירה. לדעתם, אין במיכשור חשמלי ללא  אש  שום איסור דאורייתא. הרב יצחק שמעלקיש (שו  ת בית-יצחק יור"ד, השמטות סימן לא) דן באיסור שימוש בטלפון שכאמור איננו  אש. הוא מחדש כי קיים איסור דרבנן הקרוי   מוליד. דוגמא לאיסור זה הוא לרסק ברד ושלג בשבת ולהפוך את המוצק לנוזל וכדומה.  מוליד  הוא איסור דרבנן בלבד. הדברים נשענים על הגמרא (ביצה כג) שם נאסר להוליד ריח (לבשם) בגדים וכלים בשבת וביום טוב משום  מוליד ריח. יש לציין כי אין איסור הלכתי להוסיף ריח לבגד מבושם.  מוליד  הוא שינוי מוחלט ממצב למצב ולא הגברת עוצמה. לכן, בתנאים מסויימים יש היתר לשנות עוצמת זרם חשמלי בשבת (אם איננו אש). למעשה, כל שומרי ההלכה מקפידים שלא להפעיל בשבת וביום טוב מכשירים חשמליים ואלקטרוניים, ולא לכבותם, מבלי לדרוש אחר טעמי האיסור ופרטיו. אילו היה הדבר מותר, היו פני השבת משתנים לגמרי, שהרי כמעט שאין דבר שלא ניתן לבצעו ולהפעילו באמצעות כוח החשמל, ותיעשה השבת כחול. הדיון בטעמי האיסור נוגעים בעיקר למקרים גבוליים, כמו בתחומי הרפואה, הבטחון ודומיהם.
שאלה: איסור חשמל בשבת: לכבוד הרב לוי! ברצוני לדעת את מקור איסור חשמל בשבת. אני רוצה לדעת מאיפה מגיע איסור חשמל בתורה ואיפה הוא מופיע בגמרא במשנה ובראשונים. ב עמית.
תשובה: לך, בענין החשמל וכיצד להגדירו בכלל ובשבת בפרט (אש בונה מה בפטיש וכד ) נכתבו ספרים רבים (לי בבית מדף רק של ספרים בנושא) לכן לך לספריה תורנית גדולה בישיבה או בבית כנסת וכד  - ותעיין ותלמד את הדעות השונות. לא רק שלענות לשאלתך זה לא מעשי אלא אפילו לרשום לך את שמות עשרות הספרים שעסקו בנושא מאז המצאת החשמל אין ביכולתי כעת. ובהצלחה דוד לוי
שאלה: שירות לאומי בהתנחלות - אני מפחדת!: :) אני לקראת סוף כיתה י"ב, וסגרתי שירות באלון שבות שבגוש עציון. אני במקור מחיפה, ובפעמים שביקרתי שם עניין הטרמפים היה מוזר וחדש לי, הקרבה לכפרים הערביים והחיילים שנמצאים בצמתים. מאוד אהבתי את היישובים שבגוש עציון, את הסביבה ואת האנשים, אבל עדיין יש בי פחד. לצערנו יש מקרים של רצח יהודים באזורי יהודה ושומרון, וזריקת אבנים ע"י הערבים השכנים. למרות שסגרתי, אני עדיין מתלבטת אם בחרתי נכון ואם אני לא סתם מסכנת את עצמי. האם עדיף לבחור שירות אחר במקום אחר? (למרות שאני מאוד אוהבת את העבודה שבאלון שבות) לעונים:)
תשובה: לך יקרה!!! על שאלתך. קודם כל אענה לך במעט הומור: ישנה אמרה ש"כל אחד פוחד מהערבים של השני ואינו פוחד מהערבים שלו". כל אחד אינו פוחד מהערבים שלנוכחותם הוא מורגל מילדות אולם פוחד מהערבים במקומות אחרים. את גדלת בחיפה, ולכן אינך מפחדת מהערבים שבחיפה. מי שגדל באלון שבות רגיל לערבים שבגוש עציון ואינו מפחד מהם, אולם ייתכן מאוד שיפחד מהערבים של חיפה. ולתשובה: באופן כללי צריך לדעת בחיים שיש לנו מצוות-ערכים שאנו דבקים בהם כמות שהם, כמו שניתנו מסיני מאת השם. למשל, מצוות השבת   לעולם, חס וחלילה, לא נדליק אש בשבת. מצוות כיבוד הורים   לעולם, חס וחלילה, לא נבזה את ההורים שלנו. ארבעה מינים   לעולם לא נתרשל ולכן נימנע מלהניח ארבעה מינים בסוכות. וביחד עם המצוות ה"בסיסיות", הקב"ה נתן לנו גם מקום של "הידור מצווה ", של "תוספת". הקב"ה הניח לנו מקום של תוספת מצד עצמנו, שאיננו מחוייבים בה. למשל: דוגמא להידור מצווה: לנאות את השבת בכלים נאים המיוחדים לשבת   צלחות, כוסות וכו. דבר זה אינו חובה כלל וכלל, אולם הוא מהווה תוספת והידור למצוות השבת. דוגמא נוספת: אפשר לקנות אתרוג כשר, ואפשר גם להשקיע ולקנות בהרבה כסף אתרוג מהודר, יפה ונאה, ויקר ערך. לעולם לא נעודד אדם שמשכורתו שכר מינימום לקנות אתרוג באלפיים   במקום לקנות מזון לאשתו ולילדיו הרעבים. זאת כי, הכלל הוא ש"הידור   תוספת" במצוות יש לשקול באמצעות בינת הלב והמחשבה: יש לשים לב האם ההידור פוגע באנשים אחרים? האם הוא מאפשר לך לחיות בצורה מאוזנת או שהוא מערער משהו באיזון של חייך? האם הוא משתלב בחייך בצורה נכונה, בריאה ומלאה בשמחה? ולענייננו   לגביי מצוות ישיבת ארץ ישראל: עצם המציאות שאת, ברוך השם, גרה בארץ ישראל   היא קיום מצוות ישיבת ארץ ישראל. הבחירה לגור באלון שבות   לשרת שם בשירות לאומי   הוא ה"תוספת" הזו עליה אנו מדברים. אלו הם מקומות שמהווים הידור, תוספת. לכן, הייתי מציעה לך לשאול את השאלות הבאות לגביי שירות לאומי באלון שבות: האם הפחד הזה פוגע לך בבריאות? האם ההורים שלך מתנגדים לשירות באלון שבות   האם זה יפגע להם בלילות ללא שינה או יגרום להם לחיות תחת פחד יומיומי או דאגה גדולה מאוד לביתם? האם הערך של שירות מעבר לקו הירוק מערער או מוריד חלק מהיכולות   התפקודים שאת נדרשת להם ביומיום שלך? כל אלו הן שאלות שאת יכולה לענות עליהן בכנות מתוך ליבך. תוכלי לחשוב על שאלות נוספות. אם הגעת למסקנה שחייך, על כל המרכיבים שלהם, וחיי הורייך, ומשפחתך, נשארים באיזון כאשר את בוחרת בשירות לאומי באלון שבות   אני מברכת אותך בדרך צלחה!! רינה,
שאלה: רמאות במבחנים: אני תלמיד בישיבה תיכונית בארץ ואני שם לב הרבה פעמים להעתקות במבחנים ובגרויות והדבר ממש מוציא אותי משלוותי מה אני יכול לעשות אני מניח שאסור להלשין על המעתיקים אבל אני חייב להודות שזה ממש מעצבן אותי אני משקיע ומצליח ואילו אחרים מסתכלים באייפונים שלהם ומצליחים. אשמח לתשובה בעניין דוד.
תשובה: אכן מרגיז. פעמים רבות נראה שהיושר מוביל אותנו להפסד במובן המיידי. אני יכול להודיעך שבדבר החשוב ביותר לך, היינו- נשמתך, עולמך הפנימי, אישיותך. אתה מתקדם וחבריך נפגעים. במבט של שנים, הנאמנות הזאת לאמת תשמח אותך.
שאלה: שיר השירים: בס ד שמעתי שאם קוראים שיר השירים במשך 40 יום ואחרי זה מבקשים משהו אחד וקבוע וזה סגולה להתגשם האם זה נכון? אני קוראת כרגע שיר השירים (אני ביום השישי התחלתי זאת בפעם השלישית כי קשה להתמיד.) ואני קוראת כל יום עד השקיעה האם בעז ה שאצליח ואתמיד בכך 40 יום רצוף בקשתי תתקבל? ואם כן, זה אמור לקרות ישר או קרוב למועד? כי שנולדתי היו בעיות של משקל ואמרו שכנראה לא אשרוד ואמא שלי התפללה שיר השירים וזכתה לראות ישועות בכך. ומצטערת שאני גוזלת מזמנך, אך אם עברו 40 יום ואיני רואה שינוי ישר האם להמשיך להתפלל בשיר השירים עד השקיעה עם אותה בקשה?
תשובה: לך לדעתי חבל על הזמן ועדיף ללמוד בזמן זה דברי תורה או לפחות את כל המפרשים על שיר השירים במקום לקרוא אותו. שינוי באדם נעשה ע"י עמל רוחני על מידותיו והתפילה היא חלק מעמל זה. ובהצלחה דוד לוי 098987548
שאלה: כשרות רגילה לאוכלי מהדרין: הוזמנתי לאירוע של העבודה במסעדת ארסטו בקיסריה (מסעדה חלבית) שיש לה כשרות רגילה. אני מקפיד על כשרות מהדרין. חשוב לי להראות לחברים בעבודה שאני אוכל במקום (אחרת בשביל מה צריך רבנות, הדתיים לא סומכים עליה והלא דתיים לא צרכים אותה). א. האם אתם מכירים את המקום ויודעים עד כמה ניתן לסמוך על הכשרות שם? ב. מה אפשר לאכול במקום כזה ללא פיקפוק? רצ"ב לינק לתפריט שלהם: ישראל
תשובה: הבירור הזה צריך להיעשות על ידך מל המשגיח, תסביר לו בדיוק את המציאות שפירטת פה ובטוחני שהוא יכול לעזור לך.
שאלה: צלב : אם מישהו משחק בסרט בתור נוצרי, גם אז אסור לו לענוד צלב?
תשובה: אסור, ועל אף שהרמ"א פסק שהצלב אינו כצלם הנעבד עדיין יש בזה מעשה מכוער וקרבה אסורה לע"ז ומשמשיה
שאלה: סעודה רביעית: אני מקפידה לאכול סעודה רביעית במוצא ש מאז שחזרתי בתשובה. בתקופה האחרונה, בעלי הפסיק וגם לי זה קשה כי אני סובלת מכאבי בטן עד ליום א. האם זו הלכה, או שאפשר להפסיק להקפיד בזה?
תשובה: אפשר להקל מיד אחרי ההבדלה לטעום דבר קל, עוגיה או פרי ולצאת בזה ידי חובה.
שאלה: השבת אבידה: לפני כשנתיים ראיתי שעון על השולחן בבית הכנסת, בטעות לקחתיו, בחושבי שהוא שלי. אחר כך התברר לי שהשעון אינו שלי, ותליתי מודעת השבת אבידה במשך כמה שבועות בבית הכנסת. אף אחד לא פנה אלי ומאז השעון מונח בביתי. האם מותר לי לקחתו לעצמי? (ולרשום לעצמי את שוויו במקרה שמישהו יבוא לדורשו)?
תשובה: מותר. ולרשום את הסימנים שיש בו.
שאלה: בית גירושין: אני נשואה מזה שנה ויש לי תינוקת בת חודשיים. בעלי לא עובד כבר למעלה מחצי שנה והוא מאוד עצבני מזה. כמה שאני מנסה להרגיע אותו שיהיה ר ושבע"ה תבוא הפרנסה הוא מוציא את כל התרדות שלו עליי. היינו גרים בשכירות שנה ומהלידה עברנו לגור אצל ההורים שלו. כל הזמן אמא שלו יודעת הכל, מה קורה איתנו, מתי אנחנו בנידה, מתי אני הולכת למקווה ומה אנחנו עושים ומתי. זה ממש לא נעים ואני לא רציתי שזה יקרה. כל הוויכוחים שלנו נעשים לידה והיא מודעת להכל. בעלי לא מתייחס אליי, לא מדבר איתי רק היי בבוקר ולילה טוב בערב, הוא הולך וחוזר, מדבר עם אנשים ועם כולם ואני לא יודעת כלום. אם אני לא שואלת הוא לא אומר ומשתף אותי בכלום. וגם אם אני שואלת הוא עונה בקצרה כאילו אני צריכה למשוך ממנו מידע. זה כואב לי היחסים האלו!!! הוא כל הזמן אומר שאני משתלטת עליו והוא אומר מעניין מאיפה למדת את זה אולי מהבית שלך.וכו וכו. הוא הרבה מזכיר את ההורים שלי ואת היחסים שלהם. מאוד קשה לי ככה. אולי כבר חודשיים אנחנו לא מדברים. אני מאוד כעוסה עליו ואז יוצא שלעיתים קרובות אני רבה איתו בצעקות בגלל שהוא לא מתייחס אליי יוצא שכל דיבור קטן אני יוצאת עליו. אני אומרת לו שזה בגלל שאתה לא מדבר איתי ולא מתייחס אליי, אחרת זה לא היה ככה!! הוא לא מקשיב לי. כל יום יש ויכוחים על ההתנהגות שלו. היום הוא קם בבוקר ובא לצאת שאלתי לאיפה הוא אמר שהוא הולך לבדוק את המזוזה של החדר. וזה, בלי לשתף אותי ובלי לשאול מה דעתי.קשה לי לחיות ככה. הוא טוען שאני לא חייבת לדעת הכל בשעה שאמא שלו יודעת הכלללל!!! הוא משתף אותה ומתייעץ איתה בהכל ואני פשוט סתם דחליל בנישואין האלה.אני לא יכולה להמשיך ככה. דיברנו עם רב שידריך הוא אמר לנו לעשות כמה דברים שבעלי בכלל לא עושה. היום רבנו בקולי קולות, כמובן שאמא שלו נכחה בזמן המריבה ואמרה לי מה את כל הזמן רבה איתו עדיף שלא תדברו. אתם לא צריכים לדבר אם זה רק מריבות, אני חושבת שהיא יעצה לו לא לדבר איתי ובגלל זה כל המריבות ממשיכות אז קמתי ולקחתי את הדברים שלי והלכתי לאמא שלי. אני רוצה להתגרש ממנו כי אני חושבת שאי אפשר לתקן את הקשר הזה. נ:ב- הוא רוצה עוד ילדים, מה שאני מסרבת כרגע בגלל ה בית. אשמח לשמוע את דעתך ומה עליי לעשות בנידון???!? מראש.
תשובה: ב"ה, מקרה עצוב, אבל אני חושב שיש מה לעשות, אשמח לעזור בפלפון 052-7710491 דני ארגמן
שאלה: כשרות: במקום עבודתי יש נוהל לפיו מישהו אחד יוצא וקונה אוכל לכולם. ביקשתי מהאחד שיצא לקנות שיקנה לי סנדוויץ ב"ארומה", כאשר הסניף הקרוב לעבודה, בו אנו תמיד קונים, הינו כשר. כיוון שלא היה באותו הסניף את הלחם בו חפצתי, אותו שליח שירד לקנות לנו אוכל הלך לסניף "ארומה" רחוק יותר, שם היה את הלחם שרציתי, ומשם קנה לי סנדוויץ. אך מה? אותו שליח הינו חילוני ולא שם לב שהסניף הרחוק יותר אינו כשר. שאלותיי: האם מותר היה לי לאכול את אותו הסנדוויץ (כאשר מהבנתי אותו סניף אינו כשר כי פתוח בשבת)? אם לא- האם יכלתי להביא זאת לחבריי החילוניים? הרי, אם זה לא כשר- גם הם יהודים, האם זה ראוי שאני אתן ליהודי אוכל שמסיבה זו או אחרת הגיע ממקום שאין לו תעודת כשרות? אם לא- מה עם איסור בל תשחית?
תשובה: אין לאכול אוכל שנקנה במקום שאינו כשר. ואף שסביר שהמוצרים כשרים, אין פיקוח על כך. אפשר שהירקות נגועות בחרקים וכדו. אכן אם כן אין לתת את הסנדוויץ לאחר. שהרי מה שאסור לך אסור גם לא. יש לזרוק את הסנדוויץ לפח. בל תשחית נאמר בהשחתה סתמית. אולם בזריקת אוכל החשוב כלא כשר לפח, אין איסור אלא קיום דברי רבותינו.
שאלה: אשה שנקראת "הצינור": כבוד הרב, בעירי, קיימת תופעה שאני מתלבט כיצד יש להתייחס אליה. ישנה קבוצת אנשים שהולכים באופן קבוע לשיעור של רבנית מסויימת. עד כאן נפלא. אלא, אותה רבנית מקשיבה לבעיותיהם של אותם אנשים, ומסבירה להם ממה נובעות הבעיות ("ה מדקדק איתך על כעס" או כל מיני סיבות רוחניות אחרות). הנשים מכנות אותה "הצינור". האישה מתיימרת לומר שהיא מקבלת מהקב"ה את סיבות הבעיות. כמו כן היא גם נותנת להם פתרונות, שלדעתי הזויים ("תאמרי 20 פעם שיר השירים", "סיימי את ספר תהילים 30 פעם" וכד ). מצד אחד שמעתי טענות שאותה אישה פגשה נשים בפעם הראשונה בחייה, וטענה שיש להם בעיות בכליות לדוגמא, ואכן היו להן. לכאורה נראה שהיא אכן מקבלת משהו. מאידך כל הסיפור נראה לי מוזר ביותר. אני שמעתי כל מיני אמרות ש"פסקה נבואה מישראל" ושאין בימינו רוח הקודש. יתרה מכך, אם כל הכבוד לאותה אישה, ואני משתדל לכבד אותה, נראה לי מוזר הדבר שדווקא אישה כזאת "תזכה" באותה נבואה. הייתי מצפה שאם אכן קיימים דברים מעין אלו בימינו, אז יקבלו מסרים כאלו רבנים גדולים. רבנים שהשקיעו עמל עצום בלימוד התורה. ממש מסירות נפש, ומתוך כך הגיעו לדרגה נעלה זאת. אשמח ביותר לשמוע מה דעת הרב בנושא. וחודש טוב!
תשובה: יש להתרחק משגעונות, ולדבוק בתלמידי חכמים העוסקים כל ימיהם בתורה, ובנשים שיש בהן ענווה עם יראת שמים וחכמה בריאה ומושכלת. מי שחטאה, תעשה תשובה. מלמול שיר השירים עשרים פעמים הוא כמעשה קוף בעלמא, אם אין בו הבנה של התוכן וחיזוק דעת השם.
שאלה: חתונה-יום ירושלים: האם נכון שהחופה(קידושין) ביום ירושלים צריכה להיגמר עד שקיעת החמה ולאחריה אסור? כהמשך לכך, מה קורה שהחופה (קידושין) עצן נערכים לאחר-מכן? בטלים? על התשובה
תשובה: לשואל: אכן המנהג המקובל אצל האשכנזים היה שלא עושים חתונה גם אחרי ל"ג בעומר ועל כן לנוהגים כך יש להקפיד לעשות את הקידושין לפני השקיעה ואולם בין כך ובין כך אם עשו את הקידושין אחר השקיעה אין בהם שום פגם ושיהיה במזל טוב. הרב אריה שטרן ראש מכון הלכה ברורה
שאלה: בד  צ מחזיקי הדת: שמעתי שי ש בעיה עם מערך הכשרות של בד"צ מחזיקי הדת רציתי לדעת אם זה בכל המוצרים או בדברים מסויימים וכן מה עם נקנקיות סויה של טבעול.
תשובה: על נקניק סויה זה יש שלושה הכשרים שונים ואפשר לסמוך שהוא מוצר מהדרין. אין אנו באים לפסול גופי כשרות חלילה. אם תשאל על מוצר ספציפי ננסה לברר.
שאלה: קשר זוגי בין דתי לחילוני: לכב הרב, האם לטעמך יש מקום לצאת עם בחורה חילונית כאשר הגבר דתי? מה עושים כאשר כבר יוצאים מספר חודשים? מראש
תשובה: ב"ה, אני לא רואה טעם לצאת עם בחורה חילונית, הפער גדול מבחינת אורח החיים תפיסת העולם וחינוך הילדים. דני ארגמן
שאלה: מקלחת בשבת: האם מותר להתקלח בשבת? מה דיני המקלחת (שמפו סבון רחצה מגבת ניגוב השיער וכו )?
תשובה: יש פרטי דינים שונים בנושא: מים חמים או קרים או פושרים מים שהתחממו בדוד חשמל או בדוד שמש רחיצת כל הגוף ורחיצת איברים רחצה למי שקשה לו מאוד שלא להתקלח ועוד לכן הבאתי קישור לשעור מפורט בנושא - מהרב אליעזר מלמד ועיין עוד הבחנה בין אשכנזים וספרדים שמביא הרב ליאור
שאלה: ציציות בטלית חדשה: לכבוד הרב, רכשתי טלית חדשה ובה שמו לי ציציות חדשות שמעט ארוכות. האם ניתן לגזור אותן במספריים ומה האורך שצריך להישאר שמעבר לקשרי הציציות? לכבוד הרב.
תשובה: לך תתחדש מותר לגזור ויש המחמירים לחתוך בשיניים ולא במספריים. ראוי להשאיר כפול מאורך הגדיל דוד לוי
שאלה: מכונת גילוח: איך אפשר לדעת אם מכונת הגילוח כשרה, אני רוצה לקנות את המכונה הזאת Philips HS8420 ואני רוצה לדעת אם היא כשרה? מראש.
תשובה: ב"ה, מכונה מסוג זה מותרת. רשימת המכונות הכשרות של פיליפס כאן: חברות נוספות כאן: דני ארגמן
שאלה: ברכות בתפילה: אני מחנכת בכיתה א - ב (כיתה קטנה) בבי"ס ממ"ד. כמחצית מתלמידי הכיתה מתפללים בנוסח עדות המזרח והחצי השני בנוסח ספרד - כמוני (אני אשכנזיה).עד ראש החודש הנוכחי אמרתי עם התלמידים הלל הפעם, התפללנו כל תלמידי השכבה יחד ופתאום נוכחתי לדעת שאחינו מעדות המזרח אינם אומרים הלל הנני פונה בשאלה מה עלי לעשות מעתה? כיצד עלי להתפלל עם תלמידי? האם לשנות ממנהגי זה שנים רבות?מאחר ותלמידי הכיתה עדיין לא בקיאים ושולטים בכל הקריאה, אני זו האומרת הלל בקול רם והם חוזרים אחרי בקטעים שונים. באותו עניין, התחלתי היום קטע נוסף בתפילה -ברכות השחר וגם כאן גיליתי הבדלים ר של ברכות השחר. אבקש את דעתך גם בנושא זה האם ללכת עפ"י הסדר הרגיל שלי? או לשנות עפ"י הסדר של תלמידי עדות המזרח. אוסיף ואומר שבמשך הרבה שנים התפללו כל תלמידי ביה"ס בנוסח ספרד.בשנים האחרונות יש נטיה ללכת אחרי רוב תלמידי השכבה ולשאול כל אחד באיזה נוסח הוא מתפלל בבית ועפ"י זה נרכשו סידורים. כפי שציינתי בהתחלה, אני מחנכת בכיתה קטנה (ליקויי למידה) והמעברים בין הנוסחים השונים לא תורם לקשיים של התלמידים.במצב הנוכחי יש לי 4 ספרד ו - 6 עדות המזרח ואני המתפללת לפי לספרד. למשל בתפילת אדון עולם אנו אומרים לפי נוסח ספרד. מכל הנאמר כאן החשיבות היא על הלל עם או בלי ברכה ועל סדר ברכות השחר. אני מודה לך מאוד על תשובתך בנושא. ובעז"ה שיעלו כל תפילותנו ותפילות הילדים מעלה מעלה אל יושב במרומים. חג שמח! גילה
תשובה: לשואלת: 1. כדאי להסביר לתלמידים שיש מנהגים שונים על ההלל בראש חודש ולכן היא תנהג שהיא עצמה תברך בכל רם וכולם יענו אמן על ברכתה. 2. באשר לברכות השחר כמעט ואין הבדלים בנוסח הברכות ויש הבדל רק ר הברכות ולכן הצעתי היא שכל יום תאמר תלמידה אחרת את הברכות בקול לפי הסדר שבסידור שלה. הרב אריה שטרן ראש מכון הלכה ברורה
שאלה: תחנון: הרב מרדכי אליהו מציין שיש נוהגים לא לומר תחנון עד יד סיון. למה יד סיון?
תשובה: לשואל: המנהג שלא לומר תחנון ביום י"ג מבוסס על דברי הפוסקים (שיעורי כנסת הגדולה ס  קלא הגהות ב"י י"א) שאין אומרים תחנון בימי התשלומים של קרבנות החג ובחו"ל מתחילים את חשבון 7 הימים האלו ביום ז  סיוון ועל כן בארץ ישראל שאין דין ספק ביום (ועל כן לא חגים יו"ט שני) הרי שיש לומר תחנון ביום י"ג בסיוון. הרב אריה שטרן ראש מכון הלכה ברורה
שאלה: ספר תורה שאינו אמיתי: הייתי עם ילד קטן שהחזיק ספר תורה שלא עשוי מקלף אמיתי,ראיתי את הספר נופל לו מהידיים. האם אני צריכה לצום או שלא נהוג כך משום שזה לא קלף אמיתי?
תשובה: מכיון שאין זה ספר תורה אמיתי- לא צריך לצום. שבת ומבורך.
שאלה: תספורת בשלושים: אמא שלי נפטרה לפני כשלושה שבועות, השאלה שלי היא אם אני יכולה להסתפר לפני חג שבועות. אם כן מתי להסתפר?
תשובה: תנוחמי מן השמים אחרי פטירת אחד ההורים לפני להסתפר יש להמתין 30 יום מלאים ולאחר מכן להמתין שיעירו לך על התספורת ורק אז להתספרת בבנין ירושלים תנוחמי דוד לוי 098987548
שאלה: דחוף!!!! ברית ועיניים: היום אחרי שנה וחצי פגמתי בברית כשראיתי פורנו. אני שמרתי שנה וחצי!!!!! והיום נפלתי!!!! כבר הרבה זמן יש לי בראש מחשבות לא צנועות ובזמן האחרון ממש!!!!!!! קשה לי בשמירת העיניים גם כשעשיתי את העבירה ידעתי שאני אצטער על זה ולא היה אכפת לי ואולי חשבתי שאחזור בתשובה. וגם הייתה לי מחשבה בראש שאולי זה יהיה בעד כל העולם הבא שלי, ואמרתי שזה לא נכון ולא היה אכפת לי!!!! מה לעשות??!!!!! אני מרגיש מיואש!!!! אולי אתה לא מרגיש מה שאני מרגיש, אבל אני שמרתי שנה וחצי!!!! זה נפילה ענקית!!! מה לעשות????!!!!! אני כבר לא יכול!!!!!!
תשובה: יש מצבים בהם הארוע שמעורר את היצר מתרחש בעל כורחך: פתאום מופיעה ברחוב או במדיה מראה שמעורר את היצר, מפוצץ את התאווה. כמו עקרב שעוקץ בלי כל התראה מוקדמת. במקרה כזה אדם יכול לומר: "לא יכולתי למנוע". למרות שגם במקרה כזה, אדם צריך להלחם במראות ובדמיונות, לנסות בכל כוחו להסיח דעתו "תנא דבי ר  ישמעאל: בני, אם פגע בך מנוול זה משכהו לבית המדרש, אם אבן הוא נימוח ואם ברזל הוא מתפוצץ" (קידושין ל:). אבל אתה מתאר מצב יותר קשה, אתה בחרת מרצונך לראות מראות תועבה - והמראות הובילו אותך למעשים. אדם שלא רוצה כוויה - לא ישחק באש. אדם כעסן שעלול להיות אלים - לא יחזיק סכין. אדם שלא רוצה ליפול - לא יראה, בשום אופן! מתוך בחירה, דברים שמעוררים את היצר. אתה כותב: "כבר הרבה זמן יש לי בראש מחשבות לא צנועות"   היית חייב להתעורר לסכנה ולכתוב אלי כבר בשלב המחשבות. חבל שלא כתבת כבר אז, כך לא היית מגיע למה שאתה כותב היום. המחשבות צריכות להבהיל ולהרתיע לא פחות ממעשים, מפני שכבר בהם מקננת הנפילה. מי שלא בולם את המחשבות ונסחף אחריהן, הנפילה שלו לא תמנע. יש מחלות שגילוי מוקדם מאפשר ריפוי מלא שלהם ללא כל נזק. כך גם גילוי מוקדם של התגברות היצר, מאפשר מניעה ללא נזק. לא בחינם קבעו ח : "הרהורי עבירה קשים מעבירה" (יומא כט ע"ב). כבר כאשר הדברים מתחילים בראש צריך לעצור ולמנוע אותם. כאשר הראש מלא הרהורי עבירה כמעט לא ניתן למנוע את העבירה. לכן עליך לדאוג ולפעול כבר בשלב ההרהורים. זהו, עד כאן. עסקנו בכשלון: בררנו אותו, למדנו אותו והפקנו לקחים. עכשיו אתה יכול לצאת מהיאוש והדיכאון בבטחה ובחוזק. למדנו מהטעות ומעתה נדע להשמר יותר. הכוח שהיה לך, והחזיק שנה וחצי, לא התבטל ולא נעלם. אנחנו כמו במלחמה   גם אם בקרב אחד האויב גבר, אנחנו לא נכנע ולא נתן לו לנצח אותנו   יש לנו כלים וכוחות, נפיק לקחים מהכשלון ונמשיך להלחם עד הנצחון.
שאלה: כשרות קקאו טבעי: אנו משתדלים לרכוש מוצרים עם הכשר בד"ץ בלבד, אולם לא מצאנו כשרות בד"ץ בקקאו טבעי. האם ניתן לסמוך על הכשרות של הרב אלמשעלי יוסף, המופיעה בכל המוצרים של חברת "קקאו טבעי"? קישור לאתר שלהם:
תשובה: בקקאו גם מי שנוהג לאכול רק רמת מהדרין יכול להסתפק בכשרות רגילה ובתנאי שהוא 100  טבעי ללא כל תוספות.
שאלה: קושיה: רציתי לשאול בעניין הדין "עין תחת עין". ידוע כי ביהדות הרבנית (היהדות היחידה מבחינתי) הדין הוא על ת כסף כופר. אני רוצה להפנות את כבודו לפסוק בספר שמות פרק כא פסוק כב "וכי-יינצו אנשים, ונגפו אישה הרה ויצאו ילדיה, ולא יהיה, אסון- -ענוש ייענש, כאשר ישית עליו בעל האישה, ונתן, בפלילים. כג ואם-אסון, יהיה- -ונתת נפש, תחת נפש. כד עין תחת עין, שן תחת שן, יד תחת יד, רגל תחת רגל. כה כווייה תחת כווייה, פצע תחת פצע, חבורה, תחת חבורה" אנו רואים כי אם לא היה אסון לאישה ההרה כתוצאה מריב הניצים,אזי הדין הוא ת ממון על ידי הפוגעים, במקרה שבו התחולל אסון התורה כותבת "עין תחת עין" ואם הפרוש לכך הוא שוב ממון אז מהו החילוק? אשמח לתשובה
תשובה: הרישא עוסקת בדמי ולדות והסיפא בדמי אשה. ועדיין קושיתך בעינה עומדת. ואכן נחלקו בגמ  סנהדרין עט, ודעת רבי אלעזר שנפש כאן הוא במובן הרג. אולם גם לרבי שמעון שמדובר בממון לא קשה, משום שבולדות יש להם דין ממון גמור, ובאשה שמתה יש דין נפשות מעיקרא (שהרי היא נפש חיה ולא עובר) אלא שנפרע בממון מצד הדרשה.
שאלה: הסטוריה יהודית הקשר בין רבי אליעזר לפאולוס: קראתי בספר סיפורת שיש קשר בין שאול התרסי הנוצרי ובין רבי אליעזר, האם זה מבוסס? האם התרסי היה דודו של רבי אליעזר? היכן אפשר לקרוא יותר על הגישות של רבי אליעזר?
תשובה: ח"ו שהיה קשר של השפעה בין רבי אליעזר הגדול לפאולוס שחיק טמיא. יתכן שהיו קרובי משפחה, אך זה כולו קודש וזה כולו טומאת ע"ז.